钦定古今图书集成/方舆汇编/职方典/第1538卷 > 《碧云洞赋》邵元善
## 钦定古今图书集成/方舆汇编/职方典/第1538卷 > 《碧云洞赋》邵元善

“推古今之物理，慨巨灵之神元。奠万汇之位置，配真
宰之自然。惟兹洞之奇妙，非此乎其谁？先承滇首黔，
面坤负干。吞三川而为一，纳万壑之风烟。翠屏当门
以危立，云石历乱而悬垂。郁澒洞而喷出，髧重沓而
翔飞。”青黛绿玉，焕彩生辉；显敞朣胧，乍明乍蒙。践莓
苔而始入，迥然摄蓬莱之仙宫。飞流澎湃，溶溶落落，
挂清光于露壑，晨光熠燿，烟霏漠汉，象启明于阊阖。
尔其峭壁如肺，厚薄殊形，击之而神钲清越，扣之而
球玉哀鸣，杂流泉其间奏，恍闻《广乐》于洞庭，绿波澹
荡，金沙淋漓，当盛夏而凝沍，入阴冬而温熙，此其洞
灵之酝酿，而气候之均齐也。轶陵阴之地室，穿窈冥
之洞壑，上峣峥以垒㠑，下崭岩而嵒崿。眇尘世之踪
迹，分洲渚其脉络。虽假曜于松膏，乃须臾而有获。足
进目朗，豁然阳开，划天梁之高馆，伟造化之鸿裁；纵
耳目之观听，骇神识之恢豗。仰矫首以高视兮，目瞑
眴而亡见。徒徘徊以徨徨兮，魂渺渺而昏乱。于是敛
衿危坐，发盖挥麈；凝神定志，以游以睹。望天窗之洞
启，漏阳灵而迸射。中无微而不照。灿明珠之不夜。既
泬㵳以“朗，亦鸿纷而纠错。”恍天宇之浩荡兮，厥高
广而不可度量。汤汤惊波，滔滔骇浪。触石则电激雷
奔，安流而渊渟演漾。夏潦既尽，澄潭载清。漏石分沙，
坐空明而数游鳞。飞濠梁之逸思，得世外之闲身。沉
度潜忆，去无止极。层石清澜，此焉游息。䡾䡾珍台，日
以流云。越潢溪而超陟，聊肆志以怡神。景炎燎爥，浮

娑。西方佛子，东土大士。或踞石而跏趺，或蟠厓而仰
唏。绝壁岩岩，有龙升天。华盖垂珠，鳞甲新鲜。虎豹狮
象，大小殊状。斯乃灵液之所融结，故经岁月而益长。
石龙之下，悬水之滨。晶石为田。畎亩匀纭。高低“连络，
沟塍囷轮。夭草琅玕，罗列缤纷。酌玉醴以解渴，茹芝
英而颐神。将呼龙而鞕虬，乘云雾而为霖。寻不死之
大药，冀古仙之所云。削壁嵌空，鸟道才通。窅然一窍，
而莫知其所入。非夫羡门赤斧其奚从。炼丹遗灶，紫
泥旧封。丹器毕具，烟霞丰融。虽灵仙之幻迹，亦谲诡
而奇工。天窗之里，浮屠崛起。上”柱天极，下维地纪，界
天光而两分，益日月之所蔽弥乃若层级之状，玲珑
之象，大小远近，疏附拱向。青莲倒垂，缁衣揖让，尽鞶
萌之苦心，曾不能万一其模放者也。天宇晶莹，玉雪
飞空。浩然上覆，并包兼容。灵奇恍惚，变现出没。丘阜
奥窟，施靡延属。容光所遗，兰膏是续。尔乃结裳缆衣，
岑岑高跻。猿猱避迹，潜虬登梯。仰通天而直上，俯万
山而皆低。坐石床而小憩，复回盼以神迷。但一气之
鸿濛，分仙凡其在斯。吾亦莫测其神妙之若此，即方
壶蓬岛其谁知。想八骏之皇舆，汎览乎昆仑之墟。遗
神州与赤县，即黄帝之仙居。倘恍惚而谬戾，即比况
其焉如。远眺川原，平楚塞烟。林麓之饶，弥高被阡。沟
“洫脉散，沃野坟腴，黍稷油油，芳树离离，涌川汇渎，渺
渺悠悠，水当春而澹渌，花夹岸而芳柔，周道临溪而
纡曲，资士女之行游，拟桃源之幽秀，岂金谷之人谋？”
《乱》曰：“仰止至人甘遁藏，韬名晦迹含元光，遗世独立
还太清，何必飘举朝玉京，广入崆峒与世忘，涓栖岩
壑褰众芳，徐入海岛隔渺茫，大药可”就天难升。今者
不乐将何营，御风而行洵我情。佩兰纫蕙杂杜蘅，枕
石漱流调丝桐。拳石可娱矧洞中，于焉逍遥以自终。